
	x)	på ny at bekræfte deres stærke fordømmelse af Ruslands ulovlige angrebskrig mod Ukraine samt dets angreb på den globale freds- og sikkerhedsarkitektur, herunder FN's Sikkerhedsråds instrumenter; at slå til lyd for en fuldstændig våbenhvile for at afbøde civile lidelser og for en omfattende, retfærdig og varig fred for Ukraine, herunder solide sikkerhedsgarantier baseret på FN-pagten og folkeretten, der forhindrer og straks imødegår eventuelle nye aggressioner, samtidig med at der sikres fuld ansvarliggørelse for krigsforbrydelser samt tilbagevenden af bortførte ukrainske børn, fængslede civilpersoner og krigsfanger; at støtte FN i at udpege retlige mekanismer til at mobilisere indefrosne russiske aktiver til Ukraines genopbygning uden at pålægge EU's medlemsstater en finansiel byrde; at søge at opnå fordømmelse af cyberangreb på tredjelandes enheder og enkeltpersoner, der er begået af Rusland og dets allierede
	x)	på ny at bekræfte deres stærke fordømmelse af Ruslands ulovlige angrebskrig mod Ukraine samt dets angreb på den globale freds- og sikkerhedsarkitektur, herunder FN's Sikkerhedsråds instrumenter; at slå til lyd for en fuldstændig våbenhvile for at afbøde civile lidelser og for en omfattende, retfærdig og varig fred for Ukraine, herunder solide sikkerhedsgarantier baseret på FN-pagten og folkeretten, der forhindrer og straks imødegår eventuelle nye aggressioner, samtidig med at der sikres fuld ansvarliggørelse for krigsforbrydelser samt tilbagevenden af bortførte ukrainske børn, fængslede civilpersoner og krigsfanger; at støtte FN i at udpege retlige mekanismer til at mobilisere indefrosne russiske aktiver til Ukraines genopbygning uden at pålægge EU's medlemsstater en finansiel byrde; at søge at opnå fordømmelse af cyberangreb på tredjelandes enheder og enkeltpersoner, der er begået af Rusland og dets allierede at understrege, at genopbygningen af Ukraine primært bør være rettet mod at styrke offentlige tjenester, boligforhold, sundhedspleje, uddannelse og civil infrastruktur samt sikre gennemsigtighed, demokratisk deltagelse og bekæmpelse af korruption som betingelser for en retfærdig genopbygning

	y)	at understrege, at den arktiske region er et område med stigende geopolitiske spændinger, der er præget af konkurrence om naturressourcer og øget militær tilstedeværelse; at udtrykke alvorlig bekymring over Ruslands destabiliserende sikkerhedsrelaterede og strategiske aktiviteter i regionen; at understrege betydningen af at respektere Kongeriget Danmarks og Grønlands suverænitet og territoriale integritet samt det grønlandske folks selvbestemmelse og at notere sig det grønlandske folks stærke modstand mod ethvert eksternt forsøg på at ændre denne status uden deres frie vilje og samtykke; at opfordre EU og dets partnere til at støtte Danmark og Grønland i at sikre stabilitet i regionen, herunder gennem styrket arktisk samarbejde, i lyset af det eksterne geopolitiske pres; at understrege behovet for, at EU og FN i højere grad fokuserer på stabilitet, en konstruktiv dialog og fuld respekt for folkeretten og FN-pagten i arktiske anliggender
	y)	at understrege, at den arktiske region er et område med stigende geopolitiske spændinger, der er præget af konkurrence om naturressourcer og øget militær tilstedeværelse; at udtrykke alvorlig bekymring over Ruslands destabiliserende sikkerhedsrelaterede og strategiske aktiviteter i regionen; at understrege betydningen af at respektere Kongeriget Danmarks og Grønlands suverænitet og territoriale integritet samt det grønlandske folks selvbestemmelse og at notere sig det grønlandske folks stærke modstand mod ethvert eksternt forsøg på at ændre denne status uden deres frie vilje og samtykke; at opfordre EU og dets partnere til at støtte Danmark og Grønland i at sikre stabilitet i regionen, herunder gennem styrket arktisk samarbejde, i lyset af det eksterne geopolitiske pres; at understrege behovet for, at EU og FN i højere grad fokuserer på stabilitet, en konstruktiv dialog og fuld respekt for folkeretten og FN-pagten i arktiske anliggender; at afvise USA's trusler mod Grønland; at afvise enhver trussel, pression eller krav om territorial erobring, der er uforenelig med FN-pagten, navnlig hvis den er i strid med princippet om forbud mod trusler om eller brug af magt;

	aa)	at udtrykke dyb bekymring over de igangværende militære handlinger i hele Mellemøsten, herunder over den destabiliserende rolle, som Iran og dets regionale stedfortrædere i form af terrororganisationer spiller; at understrege, at USA's og Israels angreb gennemføres uden om det multilaterale system, som er regelbaseret; at give udtryk for fuld solidaritet med og støtte til det iranske folk, på det kraftigste at fordømme det iranske regimes voldelige undertrykkelse af fredelige protester, massedrab, vilkårlige tilbageholdelser og henrettelser samt opfordre til, at der nedsættes en uafhængig FN-undersøgelsesmission, og at man samarbejder fuldt ud med denne, med henblik på at sikre ansvarliggørelse for alle alvorlige overtrædelser af den internationale menneskerettighedslovgivning og den humanitære folkeret; at glæde sig over vedtagelsen af FN's Sikkerhedsråds resolution 2817 (2026), som på det kraftigste fordømmer og kræver øjeblikkelig indstilling af Irans angreb på Bahrain, Kuwait, Oman, Qatar, Saudi-Arabien, De Forenede Arabiske Emirater, Jordan og Irak; ligeledes at fordømme Irans angreb mod Israel; at optrappe den diplomatiske indsats i multilaterale fora og søge et tættere samarbejde med EU's partnere i regionen for at fremme deeskalering, genopbygning og meningsfuld dialog samt bæredygtig regional stabilitet i overensstemmelse med folkeretten og FN's principper; at overveje at styrke de libanesiske statslige strukturer som nøglen til stabilitet
	aa)	at fordømme USA's og Israels angreb, som er en bevidst overtrædelse af folkeretten, der finder sted uden om det multilaterale system, som er regelbaseret; at på det kraftigste fordømme de israelske styrkers vilkårlige angreb på civilbefolkningen og infrastruktur, som kan udgøre krigsforbrydelser i henhold til den humanitære folkeret; at minde om Israels forpligtelse som besættelsesmagt til fuldt ud at overholde folkeretten, herunder beskyttelsen af civile og forbuddet mod kollektiv afstraffelse, og at opfordre til ansvarliggørelse for alle begåede krænkelser; at udtrykke alvorlig bekymring over det store antal dræbte børn som følge af israelske angreb i Iran; at bemærke, at hundredvis af børn ifølge internationale organisationer er blevet dræbt eller såret siden konfliktens begyndelse, herunder 165 skolepiger i massakren i Minab forårsaget af et amerikansk luftangreb og mindst 200 børn alene i Iran; at udtrykke dyb bekymring over de igangværende militære handlinger i hele Mellemøsten, herunder over den destabiliserende rolle, som Iran og dets regionale stedfortrædere i form af terrororganisationer spiller; at give udtryk for fuld solidaritet med og støtte til det iranske folk, på det kraftigste at fordømme det iranske regimes voldelige undertrykkelse af fredelige protester, massedrab, vilkårlige tilbageholdelser og henrettelser samt opfordre til, at der nedsættes en uafhængig FN-undersøgelsesmission, og at man samarbejder fuldt ud med denne, med henblik på at sikre ansvarliggørelse for alle alvorlige overtrædelser af den internationale menneskerettighedslovgivning og den humanitære folkeret; at glæde sig over vedtagelsen af FN's Sikkerhedsråds resolution 2817 (2026), som på det kraftigste fordømmer og kræver øjeblikkelig indstilling af Irans angreb på Bahrain, Kuwait, Oman, Qatar, Saudi-Arabien, De Forenede Arabiske Emirater, Jordan og Irak; ligeledes at fordømme Irans angreb mod Israel; at optrappe den diplomatiske indsats i multilaterale fora og søge et tættere samarbejde med EU's partnere i regionen for at fremme deeskalering, genopbygning og meningsfuld dialog samt bæredygtig regional stabilitet i overensstemmelse med folkeretten og FN's principper; at overveje at styrke de libanesiske statslige strukturer som nøglen til stabilitet; at opfordre alle parter til at engagere sig i en reel diplomatisk indsats inden for multilaterale rammer med henblik på nedtrapning, genopbygning og fremme af en bæredygtig regional sikkerhedsarkitektur baseret på folkeretten og gensidig respekt; at understrege, at langsigtet stabilitet i Mellemøsten ikke kan opnås gennem militær tvang, men kræver inklusiv dialog og overholdelse af retlige normer;

	aa a)	at på det kraftigste fordømme angreb på civile genstande, herunder skoler og boligområder, som har ført til børns død og kan udgøre alvorlige krænkelser af den humanitære folkeret; at minde om, at forbuddet mod at angribe civile genstande er et af de mest grundlæggende principper i den humanitære folkeret, og endvidere minde om, at børn har ret til særlig beskyttelse i henhold til folkeretten, og opfordre til fuld ansvarliggørelse for alle krænkelser begået mod dem;

	ab)	at notere sig FN's Sikkerhedsråds resolution 2803 af 17. november 2025 om den omfattende plan for at bringe Gazakonflikten til ophør som et skridt i retning af øget dialog og skabelse af tillid mellem alle relevante interessenter samt en troværdig overgang til en tostatsløsning; at understrege betydningen af at undersøge synergier og samarbejde mellem eventuelle nye mekanismer og eksisterende internationale freds- og sikkerhedsstrukturer inden for rammerne af FN-pagten yderligere; at samarbejde aktivt med medlemsstaterne om at opnå en permanent våbenhvile, der rent faktisk gennemføres og overholdes, samt virkeliggørelsen af en tostatsløsning; at fordømme alle overtrædelser af den humanitære folkeret, herunder krigsforbrydelser
	ab)	at notere sig FN's Sikkerhedsråds resolution 2803 af 17. november 2025 om den omfattende plan for at bringe Gazakonflikten til ophør som et skridt i retning af øget dialog og skabelse af tillid mellem alle relevante interessenter samt en troværdig overgang til en tostatsløsning; at understrege betydningen af at undersøge synergier og samarbejde mellem eventuelle nye mekanismer og eksisterende internationale freds- og sikkerhedsstrukturer inden for rammerne af FN-pagten yderligere; at samarbejde aktivt med medlemsstaterne om at opnå en permanent våbenhvile, der rent faktisk gennemføres og overholdes, samt virkeliggørelsen af en tostatsløsning; at fordømme alle overtrædelser af den humanitære folkeret, herunder krigsforbrydelser begået af Israel; at mene, at Israel nu meget klart har påvist, at det overtræder flere regler og forpligtelser i henhold til folkeretten og i alvorlig grad har undladt at forhindre folkedrab i åbenlys tilsidesættelse af Den Internationale Domstols kendelser;

	ab a)	at fordømme det hidtil usete omfang af drab og skader på civile, en omfattende fordrivelse af befolkningen og Israels systematiske ødelæggelse af hospitaler og medicinske faciliteter i Gaza; at endvidere fordømme den blokade af humanitær bistand, som Israel har gennemført, og som kan udgøre udsultning som en krigsmetode; at fordømme den foreslåede "lov om dødsstraf" i Israel, der er rettet mod palæstinensere; at mene, at Israel nu meget klart har påvist, at det overtræder flere regler og forpligtelser i henhold til folkeretten og artikel 2 i associeringsaftalen mellem EU og Israel1a og har undladt at forhindre folkedrab ved at se bort fra Den Internationale Domstols kendelser; at således suspendere associeringsaftalen mellem EU og Israel;

______________
1a Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og staten Israel på den anden side (EFT L 147 af 21.6.2000, s. 3, ELI: http://data.europa.eu/eli/agree_internation/2000/384/oj).

	ab b)	at suspendere associeringsaftalen mellem EU og Israel og genoverveje EU's opretholdelse af en aftale, der bidrager til at legitimere og finansiere en stat, der begår forbrydelser mod menneskeheden og krigsforbrydelser;

	ab c)	at opfordre til, at al våbeneksport til Israel standses i overensstemmelse med Rådets fælles holdning 2008/944/CFSP1a og de forpligtelser, der følger af artikel I og artikel III, litra e), i konventionen om forebyggelse af og straf for folkedrab, eftersom sådanne våben anvendes til at begå krigsforbrydelser; at understrege, at hvis sådanne overførsler ikke standses, er der en alvorlig risiko for meddelagtighed i krigsforbrydelser og folkedrab;
______________
1a Rådets fælles holdning 2008/944/FUSP af 8. december 2008 om fælles regler for kontrol med eksport af militærteknologi og -udstyr (EUT L 335 af 13.12.2008, s. 99, ELI: http://data.europa.eu/eli/compos/2008/944/oj).

	ab d)	at på det kraftigste fordømme de israelske styrkers gentagne angreb på stillinger, personale og udstyr i FN's midlertidige styrke i Libanon (UNIFIL) i det sydlige Libanon, herunder direkte affyring, israelske kampvognes krænkelse af en FN-position og kvæstelse af mindst fem fredsbevarende styrker og drab på mindst én; at minde om, at FN's fredsbevarende styrker og FN's bygninger aldrig må være mål for angreb, og at sådanne angreb kan udgøre krigsforbrydelser i henhold til folkeretten; at opfordre til fuld ansvarlighed og til, at UNIFIL's sikkerhed og frie bevægelighed garanteres fuldt ud;

	ab e)	at udtrykke dyb bekymring over EU's begrænsede reaktion med hensyn til at håndtere og sanktionere Israels påståede systematiske krænkelser af den humanitære folkeret i Gaza og på Vestbredden, herunder uforholdsmæssig magtanvendelse, udvidelse af bosættelser og humanitære restriktioner; at notere sig uoverensstemmelsen med foranstaltninger, der er vedtaget i andre sammenlignelige situationer; at overveje passende og forholdsmæssige foranstaltninger, herunder øjeblikkelig suspension af associeringsaftalen mellem EU og Israel, i overensstemmelse med artikel 2 i TEU og relevante FN-resolutioner for at sikre sammenhæng og troværdighed i EU's optræden udadtil;

